[{"text_idx": "#000002", "text": "Gwnewch eich hun yn gartrefol yn Deer\u2019s Leap, bwthyn moethus a\u0302 dwy ystafell wely, yn ddelfrydol ar gyfer gwyliau rhamantus neu egwyl i deuluoedd bach. Ar gael i\u2019w rentu am 7 niwrnod. Y gegin hyfryd, gyda\u2019i chownteri gwenithfaen, yw calon gynnes y ty\u0302. Cewch fwynhau pryd anffurfiol neu ddiod neu ddwy wrth y bar brecwast, neu loddesta wrth y bwrdd bwyta sydd a\u0302 lle i chwech."}, {"text_idx": "#000003", "text": "Bydd y gwely enfawr yn y brif ystafell wely yn noddfa gwbl gysurus. (Nid yw Cwrt yr Ala\u2019n derbyn cyfrifoldeb dros gysgu\u2019n hwyr!) Mae\u2019r ail ystafell wely\u2019n un fawr hefyd, yn ddelfrydol ar gyfer oedolion neu bobl iau, ac mae ganddo\u2019r un adnoddau gwych a\u0302\u2019r brif ystafell wely, gan gynnwys cypyrddau dillad a theledu. Mae\u2019r ystafell ymolchi\u2019n olau ac yn foethus. Bydd y gawod foreol neu\u2019r bath gyda\u2019r nos yn ychwanegu\u2019n fawr at eich arhosiad yn y bwthyn hyfryd hwn."}, {"text_idx": "#000004", "text": "Mae\u2019r fwyaf o\u2019r ddwy ysgubor ar gael i\u2019w rhentu am 7 niwrnod hefyd. Mae lle i hyd at chwech o bobl yn Meadow Springs, gyda golygfeydd hyfryd o bob ffenestr. Mae\u2019r gegin agored yn llawn cyfleusterau ac yn addas at bob dim y gallech ddymuno\u2019i wneud mewn cegin. Gallwch fod yn farista wrth u peiriant espresso neu\u2019n gogydd gwych os dymunwch. Mae\u2019r brif ystafell wely\u2019n fawr iawn ac yn foethus, a\u2019r en-suite yn siw\u0302r o blesio. Mae dau wely dwbl yn yr ail ystafell wely, yn addas felly ar gyfer ffrindiau, plant, neu gyfuniad o bobl \u2013 delfrydol os bydd mam-gu a thad-cu\u2019n teithio gyda\u2019r teulu."}, {"text_idx": "#000005", "text": "Mae\u2019r hen ysguboriau hyn wedi eu hadnewyddu gyda chariad a gofal, ac mae golygfeydd godidog o gefn gwlad Bro Morgannwg. Lle delfrydol i bawb sydd wrth eu bodd gyda heddwch a phrydferthwch. Rhoch alwad i un o\u2019n ymgynghorwyr heddiw."}]